
Marsi idő szerint reggel fél nyolc volt. Laura és Fred kézen fogva kisérték lányukat, Myát az iskolába. A Spike szobornál összetalálkoztak Helena Kowalskyval. Nem voltak késésben, ezért egy kicsit megálltak beszélgetni, közben elengedték Mya kezét. 

- Láttátok már az McOwen darabot? - kérdezte Laura, Helena mellkasára téve egyik kezét. - Nekem nagyon tetszett. Elragadó volt a történet a két szerelmes viszontagságairól. - De a végén minden jó lett. - mosolygott.

- Nekem is tetszett - bólintott Helena.

Fred toporgott mellettük. 

- „Nekem egy kicsit nyálas darab volt.” - gondolta magában, de nem mondta ki. 

Egy tizenhat év körüli fiú lépett hozzájuk. 

- Elnézést! - szólította meg Fredet gyámoltalanul. - Jó reggelt Kovalec parancsnok úr! 

Fred kérdőn felé fordult. 

- Ma hol kezdünk? A leszálló pályán, vagy a szerelő csarnokban? - kérdezte a fiú. 

- Hol hagytad az eszedet Paul kadét? - nézett rá szigorúan Fred. - Tegnap határozottan megmondtam, hogy mindenki legyen nyolcra a szerelő csarnokban. Nem figyeltél?

- Elnézést parancsnok! - szabadkozott a kadét, tisztelgett, majd elfutott. 
Fred elmosolyodott, felvillant emlékében kadét múltja, a jó öreg Bolton főnök és Spike parancsnok mellett.

- Hova lett Mya? - kérdezte Laura riadtan. 

Fred és Helena nyakukat nyújtogatva néztek szét a téren. 

- Itt vagyok! - hallatszott a szobor tetejéről Mya cincogó, kislányos hangja. 

- Azonnal másszál le, és ereszd el Spike bácsi fülét, mert még letöröd - szólt rá szigorúan Laura. 

Mya könnyed mozdulatokkal, egy pillanat alatt lemászott a szoborról, és ott termett anyja mellett. Tíz éves korát meghazudtolva, egy fejjel magasabb volt a hasonló korú gyerekeknél. Valószínűleg nagyanyja génjeit is örökölhette, aki földi asszony volt. Nyúlánk, vékony kislány, termetéhez és alakjához meglehetősen erős. Ívelt arcán, a mosolygós szája felett pisze kicsi orra, a nagy barna szemei csillogva tekintettek a világra. Vállig érő sötétbarna haját hátra fésülve egy copfba össze fogva hordta. Száját lebiggyesztve nézett anyjára. 

- Nem tehetsz ilyet! - cibálta meg Mya vállát Laura. - Ez veszélyes és illetlenség is Spike bácsival szemben.

Helena elfordulva kuncogott. 

- Te is rászólhatnál! - fordult mérgesen a férje felé. 

- Jól van, na - húzta fel a vállát Fred méltatlankodva. - Ne csinálj többet ilyet Hercegnőm – mondta, és gyengéden megsimogatta a lánya fejét. 
- Ez ám az apai szigor - csattant ki Laurából. - Persze a kadétokat tudod fegyelmezni! 

Helena vetett véget a kis családi perpatvarnak. Myához fordult. 

- Nagyon ügyes mászó vagy, de ígérd meg, többet nem mászol szobrokra, meg hasonló építményekre. Ez valójában büntetendő dolog - csavarta meg finoman a kis pisze orrát. 

- Jó, többet nem fogom - sütötte le nagy barna szemeit a kislány. 

- Mi leszel, ha nagy leszel? Csak nem felfedező hegymászó - kérdezte mosolyogva. - Tudod, hogy ahhoz ki kell menned a felszínre? - mutatott felfelé az ujjával Helena.

- Az leszek! - nézett fel Mya. - Felfedező, csak nem a Marson, hanem a csillagok között - válaszolta elszánt határozottsággal. 

Ekkor megszólalt Helena kézi rádiója. 

- Tessék, itt Kowalsky - szólt bele. 

- Üdv Helena! Itt Pery! Azonnal jöjjön a B-102-es járat végébe. 

A B-102-es egy frissen fúrt, új járat volt a Marson.

- Most azonnal nem tudok, nyolckor egy megbeszélésem lesz - mondta Helena. 

- Nem érdekel a megbeszélése, ez fontosabb! - üvöltötte a rádióba idegesen Perry. 

Helena meglepődött. Még soha nem beszélt így vele Perry, de talán még senkivel sem.
- Valami baj van? - kérdezte. 

- Nincs! Nem! Nem tudom! - válaszolta izgatott hangon a mérnök. 

- Máris indulok! - rakta zsebre rádióját Helena. - Valami komoly dolog történhetett, ha Perry ilyen ideges! Velem tartotok? - nézett a házaspárra. 

Laura és Fred jól ismerte Perryt, sejtették, hogy fontos dologról lehet szó és kíváncsiak voltak. 

- Megyünk! Útközben beadjuk Myát az iskolába. 

- Hadd menjek én is! - kérlelte a szüleit Mya. 

- Nem! Most nem! - mondta határozottan Fred.

Gyors, de óvatos léptekkel haladtak, zseblámpáikkal világítva a B-102-es alagútban, amelyben még nem volt világítás. Már látták az alagút végén a szintén zseblámpával világító embereket. Perry ott állt, négy alagútfúró munkásával, szótlanul a talajt bámulták. Helenáék odaértek. 

- Mi a baj Perry, mi történt? - bökte meg Perry vállát Fred. 

Perry szótlanul az előttük levő talajra mutatott, és világított.  Az érkezők mindannyian a mutatott irányba fordították lámpáikat. A látványtól meglepett Fred egy lépést hátrált, Laurának egy kis sikoly hagyta el a torkát, Helena tátott szájjal szinte kővé dermedten állt. Előttük a talajon, nem emberi, de szinte teljes mértékben hasonló csontváz feküdt. 

Mya csendben, hangtalanul lopódzott a B-102-es alagútban. Észrevétlen kiszökött az iskolából, és követte szüleit. Borzasztóan kíváncsi volt miért kellett a szüleinek és Miss Kowalskynak azonnal a most épülő alagútba menniük. Mi olyan fontos Robert Perrynek, hogy rádióba nem mondta el mit talált? Szeme megszokta a sötétséget, óvatosan haladt az alagútban, kis lámpáját nem kapcsolta be, félt, hogy észreveszik. Látta az alagút végén a lámpák fényeit. Egyre közeledett, hangtalanul, ügyelve arra, hogy ne csapjon zajt. Látta, ahogy szülei és Perryék mereven figyelik a talajt, szótlanul, az arcokon döbbenet. Mikor olyan tizenöt méterre megközelítette őket, egy falmélyedésben meglapult. Tudta, meg kell várnia, hogy a felnőttek elmenjenek, csak az után mehet a titokzatos helyre. Húsz percig kuporgott, mikorra felnőttek megfordultak és elindultak visszafelé az alagútban. Lehajtotta fejét, összegömbölyödött, ahogy csak tudott. A felnőttek csendben elhaladtak mellette, a látottakon gondolkodtak, őt nem vették észre. Hallotta, ahogy Miss Kowalsky utasítja Perry-t, erről az esetről egyelőre ne beszéljenek senkinek. Miután egyedül maradt, és a távolodó fények is kihunytak, elő vette kis elem lámpáját és bekapcsolta. Oda szaladt a megbámult helyre. Ő is elámult a látványtól. - Csontok! - állapította meg. - Nagyon nagy és hosszú csontok, emberé nem lehet. 

A csontváz nem volt teljes, hiányzott egy láb és a koponya se volt ott. Mya még egy darabig elbámészkodott és gondolkodott a látottakon, majd megfordult és elindult visszafelé. Mikor kiért a világosságra, futva tette meg az utat az iskolájáig. Pont az első óra utáni szünetre érkezett meg. Elvegyült a gyerekek között és megkereste legjobb barátját, Radek Buttlert. A fiú egy fejjel kisebb volt nála, tüsire nyírt barna haja kiemelte vékony arcát és barna szemeit. 

- Hol voltál? - kérdezte Myát kíváncsian.

- Majd otthon elmesélem, ha átjössz hozzánk -válaszolta hallkan, titokzatos képpel Mya.

Iskola után Laura várta a lányát a kijáratnál. Amikor Mya odaért, anyja éppen beszélgetett az egyik tanárával. 

- Ajjaj! - riadt meg Mya. - Ebből bukta lesz! -gondolta magában.

Laura befejezte a beszélgetést a tanárral, észrevette a lányát és intett neki, jöjjön. Az arcán nem volt mosoly. Mya lehorgasztott fejjel odaballagott az anyjához és száját lebiggyesztve nézett fel rá. 

- Halljam? - szólt szigorúan Laura.

- Myának hirtelen nem jutott semmi eszébe, így szótlanul megvonta vállát és a talajra bámult. 

- Már megint kiszöktél az űrreptérre, hogy az űrrepülőket bámuld? Hidd el Mya Kovalec, nem lesz ennek jó vége - csóválta meg a fejét Laura és megcibálta Mya vállát. - Nyomás haza, majd otthon számolunk!

Mya megkönnyebbült. Tudta, hogy három nap szobafogság vár rá, de legalább nem derült ki hol is volt reggel. Sajnos Radekkel is csak az iskolában találkozhatott három napig, ahol nem beszélhetett a felfedezésről, pedig már nagyon kikívánkozott belőle. 

Egy hét telt el amióta Mya titokban követte a B-102-es járaton a szüleit. Sokat töprengett és gondolkozott a látottakon. Végre kettesben lehettek kis barátjával, Radekkel a kedvenc helyükön. Távol a Mars felszíne alatti városnak a nyüzsgő zajától, a barlangtó partján játszottak. Köveket dobtak a tóba, kacsáztatták azokat. Ez tilos volt! Szigorú törvény, hogy semmit nem szabad dobni a tóba, de itt senki sem látta őket, hát megtehették. Mindent elmesélt az alagút titkáról Radeknek, aki szájtátva, hitetlenül hallgatta a történetet. Mya egy kicsit meg is sértődött, hogy a barátja nem hisz neki. Mérgesen nézett rá, legszívesebben szájon vágta volna. 

- Ha nem hiszed, menj oda magad és nézd meg! -mondta dühösen. 

- Oda is megyek, ne aggódj, és akkor majd kiderül, hogy becsaptál - sértődött meg Radek is a lány dühös hangjára. 

- Nem hiszem, hogy oda mersz menni egyedül -jelentette ki Mya.

- Mi? Még gyávának is tartasz? - horkant fel Radek és szemei villámokat szórtak és mérgesen, két kézzel meglökte Myát. 

A lány majd nem elesett a lökéstől, hátra lépett párat, és elborult aggyal neki ment a fiúnak, vállával az arcának és ő is lökött rajta egy jó nagyot. Radek hátra esett a fenekére és két karjával megtámaszkodott a talajon. Mya diadalittasan nézett le rá. 

- Na, akarsz még? - hajolt kicsit előre.

Radek ültében meglendítette a jobb lábát és belerúgott Mya bal lábszárába, majd hirtelen a másik lábával kaszáló rúgást végzett a lány másik lábára. Mya elvesztette egyen súlyát és a talajra huppant Radek mellé.

- Na, akarsz még? - vágott vissza Radek. 

Mya egy pillanatig meglepetten nézett a fiúra, aztán elnevette magát. Radek is nevetni kezdett. Kiadták gyermeteg mérgüket, amilyen hamar jött, olyan hamar távozott. Felsegítették egymást a marsi talajról. 

- Tudod mit? Menjünk együtt! - mondta Radek békülő hangon.

- Rendben! - egyezett bele a lány. -Meg kell találnunk azt a koponyát! Hétvégén, miután Mya elvégezte a házi feladatait, elrendezte az otthoni kötelezettségeit, hátizsákot kapott a vállára és elköszönt a szüleitől. Megengedték neki, hogy hét végére átmenjen Radekhez. Radek hasonlóképpen járt el otthon, ő azt mondta Myánál tölti a hétvégi napot. A Spike szobornál találkoztak.

- Mehetünk? Készen állsz? - kérdezte Mya miután köszöntötték egymást. 

- Hát persze! Uzsgyi! - válaszolta Radek kedvenc szavajárását használva. 

Az uzsgyi szó értelmével nem volt teljesen tisztában, de nagyon tetszett neki. Bandukolva elindultak a távolinak mondható B-102-es járat felé.  Mindketten izgatottak voltak, tudták, hogy tilos dolgot csinálnak. Megérkeztek a járat elejéhez, körbe néztek nem figyeli-e őket valaki, aztán egy alkalmas pillanatban beszaladtak a járatba. Úgy ötven méter után bekapcsolták elemlámpákat és haladtak tovább. A következő ötven méter megtétele után, meglepetten vették észre, hogy a járat további részébe köveket hordtak. A kövek eltorlaszolták a járatot, lehetetlenné téve az út folytatását.

- Most mi legyen? - kérdezte Radek.

Mya ide-oda cikázott a lámpájával, bevilágítva a kőtörmeléket, majd elkezdett felmászni rá. Nem szerette feladni az elhatározásait. 

- Vigyázz! Elkezdem bontani a tetejét! - szólt le Radeknek. Kövek gurultak le a halom tetejéről és tíz perc bontás után kis rést sikerült csinálnia Myának. 

- Ezen már átférünk - jelentette ki boldogan. - Gyere! -szólt le társának, bebújt a résbe és a következő pillanatban már el is tűnt Radek szeme elől. 

A fiú utána mászott, ő is betuszkolta magát a kicsi résbe, majd a másik oldalon lemászott. Mya a kőtorlasz alján már mosolyogva várta.

- Mehetünk tovább! - mondta és óvatosan, maga elé világítva, elindult. Radek szorosan a nyomában.

- Tíz perc után meglátták az alagút végét. Szaporázták a lépteiket, és hamar megérkeztek a végéhez. 

- Itt kell lennie! -mondta Mya, és a talajt pásztázta lámpájával. 

Radek is levilágított, szemével a csontokat kereste. 

- Itt nincs semmi - állapította meg egykedvűen.

Mya idegesen keresett tovább, letérdelt, a talajt kotorta két kézzel, ahogy csak tudta széthúzta, túrta.

- Az nem lehet, hiszen láttam! - mondta és folytatta tovább a keresést, de öt perc után csalódottan hagyta abba és felnézett Radekra.

- A fenébe! - kiáltotta mérgesen. - Biztosan elhordták már Perry bácsi emberei. 

Ahogy felfelé nézett és világított, a lámpa fényében megcsillant valami a mennyezeten. Mya lassan felállt, le sem vette a szemét a csillogó részről. 

- Nézd csak! Ott valami csillog - mutatott felfelé. 

Radek is odairányította a lámpáját.

- Igen! - kiáltotta izgatottan. - Határozottan valami fémes tárgy. De hogyan érjük el? - kérdezte Myát.

- Valahogy fel kell másznom oda - válaszolt Mya és már meg is kezdte a mászást az oldalfalon.

Köztudottan Mya volt az iskola legjobb falmászója. Radek világított neki. A vízszintes részhez érve kiszögellést keresett, amibe megkapaszkodhatott. Nyögött, erőlködött, de nem adta fel, már csak egy karnyújtásnyira volt a csillogó fémdarab. Vett egy nagy lendületet, jobb kezével megragadta a fémdarabot és megrántotta. A rántástól jókora kődarabok is leszakadtak a mennyezetről, de a fémdarab is kiszabadult és csilingelve esett a talajra. Mya már nem bírta tovább tartani magát, leugrott ügyelve, hogy a lábára érkezzen. Radek elismerően füttyentett. 

- Ez szép kis ugrás volt! Nézzük a lemezt! - lehajolt és felvette a kincset. 

Tízszer tíz centis tükörfényesen csillogó fém darab volt. Vizsgálgatták egy darabig, majd megállapították, hogy nem lettek okosabbak. Mya kotorászni kezdett a lehullott kődarabok között, hátha talál még valamit. 

- Ez az! - kiáltott fel.

Egy kis darab elektronikai alkatrész volt. 

- Mutasd! - kapta ki a kezéből Radek.

Mya kotorászott tovább. 

- Ez nem lehet igaz! - állt fel, kezében egy méretes kesztyűvel. 

Radek odapillantott. 

- Ez egy kesztyű - állapította meg.

- Az hát te bolond! De milyen kesztyű? Két ember keze is beleférne, és nézd csak! Négy ujjas, a hüvelykujjnak nincs kialakítása. - lelkendezett Mya.

-Asztaʼ! Tényleg! - csodálkozott el Radek. - Mi van, ha még benne van a kéz? Nyúlj bele!

- Nyúlj bele te! - mondta Mya, mert neki semmi kedve nem volt belenyúlni a kesztyűbe, félt, hogy a csontok még benne vannak.

Radek átvette a kesztyűt, és lassan belenyúlt, majdnem a könyökéig dugta be a kezét. Nincs benne semmi – mondta. 

A következő pillanatban eltorzult arccal üvölteni kezdett és lóbálta a kesztyűs kezét. Mya úgy megijedt, hogy hátra ugrott, majd vissza és erőteljes rántással lerántotta Radek kezéről a kesztyűt. A talajra dobta, felkapott egy nagyobb követ és ütötte vele. Radek a fenekére ült, és a hasát fogta a röhögéstől a látványra.

Mya felfogta, hogy Radek csak viccelt vele. 

- Te kis mocsok! - kiáltott dühösen, felkapta a kesztyűt és hozzá vágta Radekhez. 

Radek úgy röhögött, hogy alig tudta abba hagyni. A végén Mya is elnevette magát. 

- Osszuk szét a zsákmányt - mondta végül a fiúnak. - Enyém a kesztyű, tiéd a mütyür és a lemez. - Rendben! - egyezett bele Radek. 

Hátizsákjaikba pakolták a dolgokat, és visszaindultak. Elérték a kőhalmot, kimásztak a túloldalra, majd kiértek a fényre. Szerencséjükre senki nem vette észre őket. A kedvenc helyükre mentek, a tópartra, ott leültek és megbeszélték az élményeiket. 

- Erről senkinek egy szót se! - mondta Mya.

- Természetesen - bólintott Radek, aztán megkérdezte. - Szerinted emberé lehetett a kesztyű

- Kizárt! - vágta rá Mya. - Embernek nincs ekkora keze, és van hüvelykujja. Csak is valami idegen teremtményé lehetett.

- Állítólag a Marson volt élet - gondolkozott el Radek. - De nem hiszem, hogy ez a valami vagy valaki itt élhetett. 

- Szerintem sem - helyeselt Mya. - Anyám mindig azt mondja nekem, kislányom az életben célokat kell kijelölni, céltalanul nem élhet az ember. Hát én most kijelöltem magamnak - mondta határozottan. -Megkeresem ezt az idegen fajt! 

- És én, követlek, akár a galaxis végére is. - mondta elszántan Radek, és megfogta Mya kezét.

Négy év telt el az idegen csontok megtalálása óta. A marsi vezetőség úgy határozott, hogy az idegenek létezését bizonyító lelet nem kerülhet nyilvánosságra. Úgy gondolták, az a helyes döntés, ha nem zavarják meg, a fiatal társadalmukat, a Marson élő emberek mindennapjait. Titkos vizsgálatot azonban végeztek, megállapították, hogy a talált élőlény nem lehetett marsi életforma, csak is más bolygóról származhatott, és legalább kilencszáz, vagy ezer éves. Mivel veszélyt nem jelenthetett az életükre, ezzel le is zárták az ügyet. Egy év elteltével már nem is beszéltek róla, szóba se hozták a vezetőségi megbeszéléseken, feledésbe dobva a felfedezést. De volt, aki nem felejtett....

Az Általános Fejlesztő Iskola végzős diákjai felsorakoztak a Fő téren, a Spike szobornál. Mindössze két osztály volt, összesen huszonnyolcan. Négyes sorban álltak, a bal szélső sor végén Mya és Radek állt egymás mellett. Türelmesen hallgatták az iskolaigazgató ünnepi beszédét, sugdolóztak egymás között, oda nem figyeltek. A büszke szülők a sorok oldalán foglaltak helyet, hallgatták az igazgató szívhez szóló beszédét. A beszéd végén a legjobb végzősök díszoklevelet kaptak. Név szerint szólítva a gyerekeket. 

-Radek Buttler! Kitűnő tanulmányi eredmény! -harsogta az igazgató. Mya és Radek csendben kuncogtak valamin, meg se hallották a szólítást. - Radek Buttler! - ismételte az igazgató. 

Mya felfigyelt a név hallatára. 

- Téged hívnak, te lúzer - bökte oldalba Radeket. 

A fiú hirtelen kihúzta magát, és ünnepélyesen kiment az igazgató elé, átvenni az oklevelet. Az oklevelek kiosztása után befejeződött az ünnepély. A gyerekek szétszóródtak, keveredtek diákok, szülők. Fred és Laura büszkén ölelték meg lányukat. Így tettek Radek szülei is. Ölelkezés közben Mya és Radek szemei találkoztak. 

- Délután tali - szólt oda Radek Myának, aki egy kacsintással fejezte ki beleegyezését a találkába. 

- Nos, hercegnőm, egy hónap pihenés vár rád, utána indul a kadétiskola. El sem hiszem, milyen gyorsan eltelt ez a tizennégy év - nézett mosolyogva a büszke apa Laurára. 

- Menjünk haza - mosolygott Laura is, és gyermeküket közre fogva elindultak marsi otthonuk felé.

- Szia, megjöttem - köszönt Radek az őt váró Myának a Spike szobornál. 

- Szia! Mi tartott ilyen sokáig? Már fél órája ücsörgök itt! - vágott bosszús arcot Mya. 

- Apuék nagy ünnepséget rendeztek, és meghívták néhány barátjukat, alig tudtam elszabadulni -válaszolta Radek. 

- Mit csinálunk? - nézett kérdőn a lányra. 

- Menjünk le a tóhoz a szokott helyünkre, akarok mutatni valamit. 

Elindultak, és lassan, sétálva megérkeztek a barlangtó partjához, távol a lakott területektől. Leültek, majd Mya kotorászni kezdett kis háti zsákjában és papírokat vett elő. 

- Ezek a számításaim, rajzaim a terepről. Szeretném, ha te is átnéznéd őket, nem számoltam-e el valamit. 

- Mi is ez? - nézett kérdőn a lányra. 

- Csonti úr felfedezésének a helye, és egyenes vonalban felfele az a pont, ami a felszínen lehet. Ezt számolgattam, rajzolgattam. 

Radek kézbe vette a papírokat, tanulmányozta a számításokat. 

- Hát, látok némi hibát, ezt nem így kell kiszámolni. A mértani geometria nem az erősséged - csóválta meg fejét Radek. 

- Ezért adtam oda neked - húzta fel a szemöldökét Mya. - Számold ki! 

- És mi a terved vele? - nézett gyanakodva a lányra.

- Egy hónap, és kezdődik a Pilótaképző kadétsuli. Az oktatás része a felszíni gyakorlat is. Mindenki személyre szabott űrruhát kap - magyarázta Mya. -Meg kell keresnem Csonti úr érkezési pontját a felszínen.

Elszántan, nagy szemekkel nézett Radekre. 

- Az Űrhajómérnök suliban is lesz felszíni gyakorlat, nekem is lesz űrruhám. Mehetek veled! - jegyezte meg Radek lazán. 

- Tudom, és számítok is rád - mondta huncut mosollyal Mya.

- Pár nap, és kiszámolom - pakolta el a papírokat Radek.

Elérkezett a nagy nap! Az első nap a Pilótaképző Kadét iskolában. Három újonc volt, akit felvettek, közülük az egyik Mya. Az első nap, reggel nyolckor a Pilótaképző Központban kellett megjelenni további eligazításra, tájékoztatásra a tanítási folyamatról és a szabályokról.

- Mya! Már kétszer szóltam, kelj fel! - szólt be Laura a lánya szobájába. - Apád már rég elment! 

Mya nagyot nyújtózott az

